JUMAL KÕNELEB
Tere tulemast vaatama saatesarja "Jumal kõneleb".
Minu nimi on Jan Cedercreuz ja siin on mu armas abikaasa Joy.
Meie südamel ja kogu saatesarja läbivaks teemaks on see,
et Jumal tahab olla meie lähedal.
Igaüks meist, usklik või mitte, võib Jeesuse kaudu leida Jumalaga
lähedase suhte.
Jumal pole kaugel, Ta ei istu kusagil pilvepiiril ega mängi harfi
ega viruta vihasena haamriga.
Jumal ei ole selline.
Kui võtad või oled võtnud Jeeuse vastu, siis Ta tuleb Piibli sõnul
meie südamesse elama.
Igaüks meist võib Teda lähedalt tundma õppida.
Selle pärast Jeesus surigi ristil.
Mitte ainult selleks, et saaksime igavese elu, vaid selleks,
et leiaksime uuesti suhte Temaga.
Oleme mõnes saates juba rääkinud, kuidas üldse on võimalik patuste,
puudulike inimestena kohtuda püha Jumalaga.
Püha Jumala kirkus on nii suur, et me ei saa läheneda inimestena.
Kuidas see siis on võimalik?
Oleme rääkinud sellest, et Jumal nõuab meilt õigekssaamist,
et Talle läheneda.
Jeesus tegi seda meie eest.
2.Kr.5:21 ütleb:
"Ta on teinud patuks meie asemel selle, kes patust midagi ei teadnud
et meie saaksime Jumala õiguseks Tema ees."
Jeesus tegi selle kõik meie eest.
Tema kandis meie patud ja Temasse uskudes oleme juba õiged.
Võime julgelt läheneda Jumalale.
Oleme seda mitmel korral rääkinud, et ehitada alust sinugi julgusele,
et ilma hirmu ja mureta läheneda Jumalale. Kas pole vägev?
See on võimas!
Rääkisime viimati, et Jumal on kuningate Kuningas ja isandate
Issand ja meie Jumala lastena oleme printsid ja printsessid.
Viimati oli meil väike muinaslugu ning oleks tore sel korral jätkata.
Tahame kuulda, kuidas Leena lugu jätkus!
Rääkisin viimati loo noorest naisest Leenast,
kes elas hallis betoonist kortermajase kümnete samasuguste
majade keskel ja tema elu oli tühi ja mõtetu. Talle ei meeldinud
tema töö ja ta oli omadega läbi.
Leena hüppas bussi ja sõitis linnast välja vana imelise
graniitblokkidest müüri juurde.
Leena oli alati imestanud, et mis on teisel pool müüri ja talle meenusid
ema öeldud sõnad:
"Leena, hädas hüüa appi Issandat, Tema päästab su!"
Leena hüüdis südamest: "Issand! Jeesus!"
Jeesus vastas talle, tuli tema juurde ja puust värav müüris avanes.
Leena sai siseneda imelisse muinasmaa kuningriiki.
Kuningas jooksis talle vastu, haaras ta sülle, tõstis väsinud
tüdruku üles... ja selle koha pealt läheb see lugu nüüd edasi.
Kuningas surus tasakesi väsinud tüdruku oma rinna vastu, kandes ta
õrnalt kuldsesse kuningalossi. Lossis ootas Leenat tuba.
See tuba oli tema jaoks valmistatud aegade alguses.
Tunnen end siin nii koduselt. See on minu kodu!
Hellalt asetas kuningas Leena kõrge puust kaunistustega
printsessivoodile valgete tekkide ja patjade keskele.
Väsnud Leena sai lõpuks ometi puhata.
Järgmisel hommikul ärkas ta kui päike oli kõrgel taevas,
suured kuninglikud 12 ruuduga aknad olid lahti ja mahe tuul liigutas
siidist kardinaid.
Oh, ei! Kui see ongi vaid uni?
Kas ma ärkan nüüd üles sellest imelisest unenäost?
Pean ennast näpistama- ai! Ai!
Kas see on siiski tõsi?
Äkki koputati uksele.
Nüüd nad tulevad ja viivad mind siit minema! Ma teadsin seda,
see oli kogu aeg liiga hea, et olla tõsi!
Sisse astus suurt kasvu laiaõlgne väärikailmeline ingel.
Ingel astus mõne sammu, kummardas Leena ees ja ütles:
Kõigekõrgema tütar... - Mina või? Ei!
Vaevalt, et see minu kohta käis!
Aga ingel kummardas uuesti: "Kõigekõrgema tütar..."
Südames Leena teadis, kui mina olen kuningatütar siis
peangi olema Kõigekõrgema tütar.
Ingel läks suure, mitme meetri laiuse riidekapi juurde,
avas väärikalt uksed.
Leena vaatas kõike suu ammuli: riidekapis oli kümneid,
kui mitte sadu imelisi roosasi, kollaseid, valgeid kulla ja pitsiga
kaunistatud imelisi printsessikleite.
Ingel avas sahtli - millised ehted!
Kroonid! Kalliskivid! Kõrvarõngad! Rubiinid! Kristallid! Imeline!
Aga sel hetkel tüdruku südames toimus midagi: külm, tuttav käsi,
mida ta oli mitmeid kordi varem tundnud: Nojah, see ei ole minu.
Mida ma üldse mõtlesin?
Mingi muinasjutuloba, ole nüüd, tule mõistusele!
Kõik ju teavad, milline ma olen.
Ma ei kõlba ju sellise asja jaoks!
See on kellegi teise jaoks.
Sellega täna lõpetame loo.
Kas tead, minuga juhtus nii seal köögilaua ääres, kui palve ajal
Issand jutustas selle loo.
Minu süda Tema suure, mõõtmatu headuse ees külmenes.
Tema ees, istudes Kõigekõrgema ees, Tema ees me tuleme nähtavaks
ja kui Ta rääkis seda imelist lugu,
siis see tegelik Joy, milline ma olen, sai nähtavaks.
Selle asemel, et pöörata selg ja jätta asi sinnapaika,
või nagu keegi on öelnud - kui oled teinud pattu,
ära jookse Issanda juurest ära, vaid jookse Tema juurde!
Ta on ainus, kes võib aidata!
Sel hetkel ma avasin oma südame ja näitasin Talle - Issand, ma ei
kõlba selle hea jaoks, Sa tead, milline ma olen, tunned mu sisemust.
Sa tead, kuidas ma olen igal viisil üritanud, isegi psühholoogiks
õppinud, käinud teraapias, püüdnud muuta oma sisemust
ja pole suutnud seda.
Ta tuli mu juurde.
Kohtumõistmise asemel Ta justkui võttis selle vana Joy ja
läbikukkumised, võttis hirmu, võttis selle Leena kogu üksinduse
ja külmuse nagu vana riideeseme mu seljast ja täitis mind oma
pühadusega ja oma puhtusega.
Jeesus ütleb, et Ta: peseb meid puhtaks, Ta annab meile andeks.
Tema pühadus täitis mu südame.
Temas ma kõlban. Tema pärast, et Tema on minu eest surnud.
Ma kõlban printsessiks, kõlban olema kuningatütar ja võtma
Tema headust vastu.
Imeline armu evangeelium!
Piibel ütleb, et armust oleme päästetud, mitte oma tegude kaudu.
Armust.
Alati kui sa seda lugu jutustad, puudutab mind see,
kuidas Jumal tahab meiega kohtuda.
Ka katki olemise, patususe ja kalgi südame võtab ta ära.
Ta ei remontinud Sind, Ta tegi hoopis uut.
Piibel ütleb, et me oleme uus loodu.
Tema ei vaja teraapiat, mis vana püüab parandada,
sest vana ei saa terveks.
Jumal teeb meid uueks.
Piibel ütleb, et me oleme koos Temaga risti löödud, maetud
Kristusega koos. See vana Joy, see vana Leena,
kes elas mõtetut üksildast elu, see on maetud koos Kristusega.
Temaga saime tõusta üles.
Ülestõusmise vägi tuli meisse.
Vana on möödas, uus on asemele tulnud.
Kas see võib olla tõsi?
Peab see paika, et minu vana mina on kadunud ja uus on asemele tulnud?
Kas see peab paika? Ütle ometi, pastor-direktor!
Piibli sõnul see on nii!
Uus on asemele tulnud.
Kui Piibel ütleb: "uus on asemele tulnud", tähendab, vana enam eiole.
Kuidas siis on võimalik elada uues ja mitte vanas lihas?
Oma jõust see ei õnnestu.
Piibel ütlebki hästi Pauluse kirjas galaatlastele-see on liigutav lugu.
Galaatlased olid alustanud Vaimus käimist ja rõõmuga uskunud:
oleme vabad, õiged, pühad, meie patud on andeks antud,
oleme uued loodud ja siiski nad langesid tagasi
oma tegude kaudu õigeks saada püüdmisesse.
Paulus ütleb nii julgelt Gl 3:2:
"Ma tahan teie käest teada ainult seda, kas te saite Vaimu Seaduse
tegude tõttu või ususõnumi kuulamise tõttu.
Kas te olete nii mõistmatud?
Te alustasite Vaimus, kas tahate nüüd lõpetada lihas?"
Need on Vaimu asjad.
Uus, mis meis sünnib, ei paista naha peal välja ega isegi
mitte meie tunnetes, aga meie vaim uueneb.
Piibel ütleb, et Püha Vaim kolib meisse elama ja Paulus küsibki -
kas saite Vaimu Seaduse tegude tõttu või ususõnumi kuulamise tõttu.
Võid Jumala Vaimu oma ellu lihtsalt vastu võtta kui usud,
et Ta tahab sind täita.
Ta tahab teha sinus uut tööd, täita sind vaimuga
ja puhastada kõk vana sinust ära.
Ütlesid nii ilusasti: kui me vaid julgeme olla avatud ja ausad Ta ees.
Issand, võta ära see vana ja tee uus, too oma Vaim minusse,
Täida mind oma Vaimuga!
Ta teeb seda.
Ta tuleb su juurde. Ta tuleb, kui me Teda appi hüüame.
Ta tõesti tuleb.
Eile üks tüdruk koolis rääkis:
"Direktor-Jan, ma sain eile usklikuks!"
Ja siis ta ütles: "Mu sisse tuli justkui valgus. Ja rahu."
Väike tüdruk. Isegi väike laps võib seda kogeda.
Kui ta avab oma südame, siis Jeesus tuleb ja täidab
tema südame valgusega.
See puudutab südant väga.
Ja on tähtis teada, et see on ka asi, mida me kogu aeg vajame.
Mitte mingi ühe õhtu asi.
Mitte nii, et kui seal köögilaua ääres Issand võttis kõik vana sult,
oleks kõik olnud sellest alates kogu aeg teisiti.
Ei! Me vajame Jeesust iga päev ja vajame Püha Vaimu ligiolu iga päev.
Et võiksime selles tões elada, mis on Vaimus tõde.
Ma tahaksin rääkida, mis mind eriti innustab -
Piibel räägib lapseõiguse Vaimust.
Me pole mitte lihtsalt teoorias või muinasloos Jumala lapsed,
vaid me oleme päriselt Jumala lapsed.
See saab tõeks, kui me võtame Vaimu ja lapseõiguse vaimu vastu.
Piibel ütleb Gl. 4:6:"Et te olete aga pojad, siis on Jumal läkitanud
teie südamesse oma Poja Vaimu, kes hüüab: "Abba, Isa!"
See pole halin, vaid rõõmuhüüd!
Abba on heebrea keeles isa.
Sa oled mu isa, ma olen sinu laps, sinu poeg.
Mäletan, kui Issand pani lapseõiguse vaimu minu sisse.
Ma hakkasin justkui lapse keeles vadistama ja võin nüüdki selles
lapselikus voolamises vadrata ja see on imeline!
See voolav lapselik Vaim on eluallikas!
Selles on suur vabadus ja suur rõõm, mis pulbitseb
ja polegi vaja ponnistada.
See voolab. Ro 8:15 öeldakse:
"Sest te ei ole saanud orjuse vaimu, et peaksite jälle kartma, vaid
te olete saanud lapseõiguse vaimu, kelle me hüüame: "Abba! Isa!"
Armas Isa! Imeline Isa! Super Isa! Minu issi! Halleluuja!
Tahan, et kõik võiksid seda kogeda.
Lapseõiguse vaimu ja vabadust.
See on vägev!
Rm 8:16 ütleb:
"Seesama vaim tunnistab ühes meie vaimuga, et me oleme Jumala lapsed."
Vaim ise tunnistab koos meie vaimuga-see oli ka Leena loos nii-
südames ma tean, et kuningas räägib tõtt!
Kusagil sügaval südames ma tunnen, et kuningal on õigus,ta räägib tõtt.
See on lapseõiguse vaim, see on Püha Vaim, kes tunnistab
koos meie vaimuga, et me oleme Jumala lapsed.
Jumalat rohkem tundma õppides, mõistame, et kõik see sünnib vaimus.
See pole mingi kummaline vaimumaailm, ufo- või muinasjutt.
Oleme Joyga märganud, et midas rohkem Jumalaga aega veedame,
et Piiblis öeldu on tõde- Jumala riik kuulub lapsemeelsetele,
neile, kes julgevad selle usus vastu võtta nagu laps, mõnes mõttes
on see fantaasiamaailm, sest me ei näe seda, aga saladus on selles,
et mida rohkem me Issanda ligiolus Tema kuningriigis aega veedame,
seda enam see murrab esile füüsilises maailmas.
Me oleme seda märgnud majandusasjades, materjaalsetes
asjades, igal elualal: mida rohkem me oleme Jumala kuningriigis,
seda rohkem see murrab esile.
Mäletan kui esmakordselt vaimus võtsin vastu Jeesuse kallistuse
ja ta ütles mulle: Jan, ma armastan sind!
Võtsin selle vastu, lasin Tal end kallistada,
kuigi ma midagi ei näinud, lihtsalt uskusin, et Ta tahab mind
kallistada ja uskusin, et Ta tõesti armastab mind.
Ja korraga hakkasin ma teisi kallistama.
Ma ei pidanud pingutama, see oli loomulik.
See mis toimus vaimus, tuli esile nähavas maailmas.
Jumal tõesti tahab, et me võiksime tema ligiolu kogeda ja saada
tugevaks vaimus nõnda, et meie vana liha enam ei valitseks,
vaid meie valitseme seda vaimu kaudu, selle uue kaudu,
mis meis on.
Kas näitan, mis mul on kaasas?
Näita printsessi.
See on meie tütre, Ida printsessinukk, keskaegse,
umbes aastast 16. sajandist pärit lõikega kleidis.
Mitte Disney muinasjuttude stiilis, aga selliseid kleite kandsid
päris printsessid.
Tal on hea rüht ja tal on otsene avatud pilk, ta ei karda.
Võtsin selle nuku kaasa, et meile saaks tõeliseks -
need me oleme!
Kuigi me tänapäeval ei riietu nii nagu aastal 1500,
aga südames me oleme kuningatütred ja kuningapojad.
Kas palvetame lõpetuseks?
Kuigi mul pole mingit tegelaskuju kaasas, oleme me printsidena
Jumala aumehed.
Sellest võime teine kord rohkem rääkida, aga me ei pea tõesti
häbenema midagi. Võime olla uhked, selle üle, mida Jumal on teinud.
Võime olla häbenemata Tema lapsed.
Nüüd palvetame.
Tahame paluda, et lapseõiguse vaim võiks lausa pursata sinusse
ja vabastada sinu elu!
Tänu Issand, et õnnistad igat vaatajat just nüüd.
Täname, et iga vaataja võib tulla Sinu juurde sellisena,
nagu ta on. Ei pea midagi peitma, sest oleme,
need, kes oleme. Tänu, et igaüks saab tulla sinu ette
ja tuua oma valu ja vaeva sinule, Issand. Tänu Issand,
et sa teed uut just nüüd!
Tulgu sinu Vaim iga vaataja üle, tulgu lapseõiguse vaim,
kes vabastab Jeesuse nimel kõigest vanast!
Tulgu vabadus Vaimus, iga vaataja tundku sinu ligiolu ja vabanegu
vanast! Tänan, et sina teed uut praegu iga vaataja vaimus
Jeesuse nimes. Halleluuja!
Tänu selle eest, mida sina teed! Aamen.
Aitäh, armas vaataja!
Kui tahad Taevas TV7 tööd toetada, võid annetada meie arvelduskontole:
Swedbank 221048388411 SEB 10220109461019
Saaja: Taevas TV7
Aitäh vaatamast ja teretulemast järgmisel korral!
Parim on see, et oleme Issanda ligiolus.
Lastele on kõige tähtsam Jumala tundmine.
Lapsele on oluline hea ja turvaline kasvukeskkond.
Lapsed vajavad armastust ja kaitset.
Suur-Helsingi Kristlik Kool
Jeesus andis meile ühe lihtsa käsu: armastada üksteist nagu Tema meid
on armastanud.
Küsime semudelt, mis on koolis parim:
No, mis on koolis parim?
Toit. - Vahetunnid.
Suur-Helsingi Kristlik Kool
Rõhuasetus: kristlus, rahvusvahelisus ja muusika.
Personal on professionaalne, tugevalt pühendunud.
Armastus Kristuse, laste ja üksteise vastu on meie töö motivatsiooniks.
Koolis on head õpetajad. Kõik käituvad hästi,
kedagi ei narrita.
Kool on loodud 1998. aastal. Klassid: eelkoolist 9. klassini.
Parim on see, et saab Jumalat paremini tundma õppida.
Tõlge: Meeli Martin